SET ปิดเย็นร่วง 14 จุด เซ่นปัจจัยลบนอก-ในประเทศ โบรกฯมองพรุ่งนี้เสี่ยงลงต่อ!
SET ปิดเย็นร่วง 14 จุด เซ่นปัจจัยลบนอก-ในประเทศ โบรกฯมองพรุ่งนี้เสี่ยงลงต่อ!
SET ปิดเย็นร่วง 14 จุด เซ่นปัจจัยลบนอก-ในประเทศ โบรกฯมองพรุ่งนี้เสี่ยงลงต่อ!
21 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,574.94 จุด ลบ 14.17 จุด หรือ 0.89% มูลค่าการซื้อขาย 7.66 หมื่นล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ปรับตัวลงค่อนข้างมาก เป็นไปในทิศทางเดียวกับตลาดหุ้นในภูมิภาคเอเชียที่เคลื่อนไหวในแดนลบกันเป็นส่วนใหญ่ หลังเผชิญหลายปัจจัยลบทั้งใน-นอกประเทศ จากเรื่องการระบาดของโรคปอดอักเสบที่เกิดจากไวรัสโคโรนาสายพันธุ์ใหม่, นโยบายของจีนที่ต้องการจะยกเลิกหรือลดการผลิตและการใช้พลาสติก รวมถึงกองทุนการเงินระหว่างประเทศ (IMF) ปรับลดตัวเลขคาดการณ์การขยายตัวของเศรษฐกิจโลกในปีนี้
ส่วนบ้านเราก็มีความกังวลในเรื่องร่างพ.ร.บ.งบประมาณรายจ่ายประจำปี พ.ศ.2563 จะเป็นโมฆะหรือไม่ หล้งจากที่มีประเด็นการเสียบบัตรแทนในการโหวตงบปี 63 ซึ่งก็ต้องรอดูว่าจะมีความคืบหน้าเป็นอย่างไรบ้าง เพราะขณะนี้ก็อยู่ในขั้นตอนการตรวจสอบอยู่ ซึ่งอาจจะทำให้การใช้งบประมาณมีความล่าช้า
ขณะที่แนวโน้มการลงทุนในวันพรุ่งนี้ (22 ม.ค.) น.ส.ธีรดา กล่าวว่า ตลาดฯยังมี Sentiment ที่ไม่ดีอยู่ ซึ่งรอบนี้ดัชนีฯไม่ควรหลุดแนว 1,550 จุด พร้อมให้แนวรับไว้ที่ 1,560 จุด ส่วนแนวต้าน 1,580-1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
BAM มูลค่าการซื้อขาย 7,028.98 ล้านบาท  ปิดที่  24.70 บาท ลดลง  1.80 บาท
AOT มูลค่าการซื้อขาย 4,270.86 ล้านบาท  ปิดที่  72.00 บาท ลดลง  2.25 บาท
SCB มูลค่าการซื้อขาย 4,207.41 ล้านบาท  ปิดที่ 100.50 บาท ลดลง  1.50 บาท
BBL มูลค่าการซื้อขาย 3,316.97 ล้านบาท  ปิดที่ 147.50 บาท ลดลง  2.50 บาท
GULF มูลค่าการซื้อขาย 3,211.57 ล้านบาท  ปิดที่ 197.50 บาท ลดลง  1.00 บาท
ตลาดหุ้นเอเชีย

 